08/04/2015 | Administración LocalMunicipal
Arzúa
Bases de axudas para fomento e estímulo do emprego

ANUNCIO Convocatoria de axudas para o fomento e estímulo do emprego A Xunta de Goberno Local deste Concello aprobou as bases reguladoras da convocatoria de subvencións para o fomento e estímulo do emprego 2015. As solicitudes presentaranse no Rexistro Xeral do Concello no prazo de 30 días naturais contado dende o día seguinte o da publicación da presente convocatoria no Boletín Oficial da Provincia. BASES REGULADORAS DAS AXUDAS PARA O FOMENTO E ESTÍMULO DO EMPREGO 2015 1.–FUNDAMENTO. A elaboración e aprobación das bases para o Fomento e Estímulo do Emprego fundamentase na gran demanda de postos de traballo derivada da situación de crise económica internacional na que se atopa a sociedade na actualidade, que provocou un aumento do desemprego e unha redución da capacidade do mercado para absorver a man de obra desempregada, o que dificulta o acceso ó emprego e que trae como consecuencia a dificultade na procura de traballo, especialmente no que atinxe ás persoas que persiguen o seu primeiro emprego, desempregados de longa duración ou persoas con cargas familiares que ven restrinxidas as súas posibilidades laborais. Con esta actuación o Concello plantexa unha especie de alianza cos sectores productivos máis emprendedores capaces de xerar empregos máis productivos e de maior calidade, así como contribuir á creación dun mercado de traballo máis igualitario e socialmente cohesionado, ó tempo que se desenvolve unha economía máis flexible, productiva e competitiva.2.–OBXECTO. A través das presentes bases para o fomento e estímulo do emprego establécense un conxunto de medidas que, con carácter extraordinario e a curto prazo, destínanse a favorecer a xeración de emprego así como a mellora da empregabilidade das persoas en situación de desemprego, mediante a contratación destas persoas por parte de pequenas e medianas empresas radicadas no municipio de Arzúa, entendo por éstas tanto as que teñan o domicilio social en Arzúa como aqueleas que teñan algún establecemento ou realicen algunha actividade no ámbito territorial do municipio, e establecendo unha serie de incentivos de índole económica que favorezan a contratación por parte das empresas deste colectivo de persoas.3.–FINANCIACIÓN. Esta actuación é financiada polo Concello de Arzúa, existindo consignación orzamentaria na aplicación 241.470.00 do vixente orzamento de gastos, por importe de 15.000 €, sendo esta a cantidade máxima a aplicar ao presente plan. Non obstante, procurarase a participación das distintas Administracións Públicas no mesmo, mediante a subscrición de convenios de colaboración que posibiliten o cumprimento dos obxectivos previstos.4.–OBRIGAS DAS ENTIDADES BENEFICIARIAS. Serán obrigas das entidades beneficiarias as seguintes: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión das axudas contempladas nas presentes bases, na forma e prazos que se establezan. b) Xustificar en prazo o cumprimento dos requisitos e condicións, así como a realización da actividade e o cumprimento da finalidade que determine a concesión c) Someterse ás actuacións de comprobación, a efectuar polo órgano concedente. d) Comunicar a obtención doutras axudas, ingresos ou recursos que fianancian as actividades subvencionadas. Esta comunicación deberá efectuarse tan pronto como se coñeza e en todo caso, con anterioridade á xustificación dos fondos percibidos. e) Acreditar atoparse ao corrente no cumprimento das obrigas tributarias coa Facenda Pública, das obrigas coa Seguridade Social e coa Administración da Xunta de Galicia. A acreditación de atoparse ao corrente no cumprimento das obrigas tributarias co Concello de Arzúa verificarse de oficio, logo da autorización do solicitante para consultar a base de datos de Xestión Tributaria e Recadación da Deputación Provincial de A Coruña. f) Non poderán ter a condición de beneficiario/a os empresarios/as nos que concurra algunha das circunstancias previstas no artigo 10 da Lei 9/2007, de 13 de xuño, de subvencións de Galicia, así como no artigo 13 da Lei 38/2003, xeral de subvencións. g) Dispoñer dos libros contables, rexistros dilixenciados e demáis documentos debidamente auditados nos termos esixidos pola lexislación mercantil e sectorial aplicable ó beneficiario. h) Conservar os documentos xustificativos da aplicación dos fondos percibidos en tanto poidan ser obxecto das actuacións de comprobación e control. i) Adoptar as medidas de difusión que no seu caso se establezan para a adecuada publicidade do carácter público da financiación outorgada. j) Proceder ao reintegro das axudas recibidas no suposto de incumprimento das normas reguladoras das mesmas. k) Cumprir co establecido na Lei Orgánica 15/1999, de 13 de decembro, de protección de datos de carácter persoal ou que afecten ás libertades públicas e ós dereitos fundamentais respecto doutras persoas. l) Aportar, unha vez rematado o obxecto da subvención, un informe ou memoria no que se especifique as accións levadas a cabo e o cumprimento dos obxectivos. m) Someterse ás actuacións de fiscalización e aos controis financeiros que correspondan a este Concello. n) Non discriminación por razón de sexo no importe económico dos salarios a abonar ós traballadores da empresa que representa o) Compromiso de non despido de traballadores contratados á data de aprobación do presente plan/bases para beneficiarse das axudas concedidas polo menos.5.–REQUISITOS PARA PARTICIPAR. Poderán acollerse a estas axudas para o Estímulo e Fomento do emprego as pequenas e medianas empresas que teñan o domicilio social en Arzúa e aqueleas que teñan algún establecemento ou realicen algunha actividade no ámbito territorial do municipio, que contraten traballadores en situación legal de desemprego empadronados no Concello de Arzúa, entendendo por tal aqueles que se atopen inscritos como demandantes de emprego nas oficinas de emprego, e que teñan unha antigüedades no padrón de habitantes de alomenos un ano. Este último extremo será comprobado de oficio polo Concello mediante consulta no padrón municipal de habitantes. As empresas participantes deberán reunir os seguintes requisitos: a) Estar dadas de alta en Facenda. b) Estar ao corrente no pago das súas obrigas tributarias coa Facenda Pública, Seguridade Social, Xunta de Galicia e Concello de Arzúa.6.–AXUDAS. As axudas serán de índole económica, mediante a aportación dunha cantidade equivalente ao importe que cada empresa deba abonar en concepto de cotización empresarial á seguridade social por cada traballador que se contrate. Establécense diferentes porcentaxes de aportación en función do período de duración do contrato e tipo de xornada a realizar: 1.–Xornada completa De 3 a 5 meses: ata o 40% De 6 a 9 meses: ata o 60% De 9 a 12 meses: ata o 75% 2.–Xornada parcial De 3 a 5 meses: ata o 25% De 6 a 9 meses: ata o 40% De 9 a 12 meses: ata o 60% Para a concesión das axudas outorgarase preferencia (pola orde que se indica a continuación) ás empresas que acrediten os seguintes extremos: a) celebración de contratos de maior duración. b) maior número de traballadores contratados. c) contratación de persoas en situación de risco ou exclusión social, incorporando informe da traballadora social sobre a situación d) contratación de persoas que se atopen en algunha das seguintes circunstancias: parados de longa duración, menores de 30 anos e maiores de 45, mulleres, persoas con cargas familiares e minusválidos. Se por aplicación das porcentaxes e criterios establecidos nesta base, a suma das cantidades outorgadas inicialmente ás empresas superara a contía máxima de 15.000 €, a cada solicitude aplicarselle a mesma porcentaxe de reducción que experimente a contía total ata chegar aos 15.000 €. 7.–DOCUMENTACIÓN A PRESENTAR. Todas aquelas empresas interesadas disporán dun PRAZO DE TRINTA DÍAS NATURAIS dende o día seguinte ao da inserción do anuncio da convocatoria no BOP da Coruña para a presentación de instancias no modelo que se acompaña no anexo I e dirixidas ao Sr. alcalde-presidiente do Concello de Arzúa, indicando: ● Nome e apelidos ou razón social. ● Enderezo. ● CIF da empresa. ● Actividade á que se adica. ● Número de persoas a contratar, prazo de duración e tipo de xornada. ● Categoría profesional. ● Importe do contrato mensual, que incluirá a prorrata nas pagas extra, e que non poderá ser inferior en todo caso ao salario mínimo interprofesional (ou convenio de aplicación), así como a porcentaxe e cota empresarial á Seguridade Social. ● Certificado acreditativo de altas e baixas dos traballadores contratados no ano inmediatamente anterior, tomando como referencia a data da convocatoria destas axudas no BOP. ● Declaración xurada da existencia de igualdade salarial entre traballadores contratados de distinto sexo e para o mesmo traballo. ● Documentos acreditativos da personalidade xurídica: os empresarios individuais, copia compulsada do DNI; as persoas xurídicas, a escritura ou os documentos nos que conste a constitución da entidade e os estatutos polos que se rixa, debidamente inscritos no Rexistro Mercantil ou no que corresponda. ● Documentos acreditativos da representación: poder outorgado a favor de quen ou quenes suscriban a petición xutno cunha copia compulsada do DNI do ou dos apoderados. ● Alta no epígrafe correspondente do IAE ● Certificado de atoparse ao corrente no pago das obrigas ca Axencia Tributaria e Seguridade Social. ● Certificado de atoparse ao corrente no pago das obrigas tributarias coa Comunidade Autónoma de Galicia.8.–COMISIÓN DE VALORACIÓN. Estará constituída por: Presidente: o alcalde-presidente do Concello de Arzúa. Vogais: os voceiros dos tres grupos políticos do Concello e a Interventora do Concello. Secretario: o secretario do Concello. Os membros da comisión deberán absterse de intervir, comunicándolle ó Sr. alcalde-presidente cando concurra neles algunha das circunstancias previstas no artigo 28 da Lei 30/1992, de 26 de novembro, de réxime xurídico das Administracións Públicas e procedemento administrativo común. Para actuar validamente a comisión, requerirá a presencia da maioría absoluta dos seus membros. A comisión de valoración adoptará os seus acordos por maioría simple, entendendo por tal cando os votos afirmativos son máis que os negativos, resolvendo os empates o Sr. alcalde-presidente co voto de calidade.9.–TRAMITACIÓN. Unha vez rematado o prazo de presentación de instancias, recibidas as solicitudes, a instrución do procedemento levarase a cabo polo Departamento Municipal de Emprego. Se as solicitudes recibidas están incompletas, inexactas ou existen dúbidas na súa interpretación requirirase ao interesado para que a subsane nun prazo máximo de dez días hábiles, indicando que de non facelo teraselle por desistido da súa solicitude, logo da resolución que deberá ser ditada nos termos previstos no artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común. Unha vez subsanada a solicitude nos termos expostos, a comisión de valoración procederá á baremación mediante a aplicación das porcentaxes e criterios de preferencia contidos na base 6, efectuando unha proposta que será remitida á Xunta de Goberno Local para a súa aprobación, na que se sinalarán as solicitudes aprobadas e as súas condicións e contías outorgadas, así como as denegadas. Unha vez notificada a concesión da axuda o beneficiario dispón dun prazo de DEZ DÍAS HÁBILES para comunicar a aceptación da mesma, e de UN MES dende a notificación da concesión da axuda para proceder á/ás contratación/s, que deberá realizarse obrigatoriamente con persoas inscritas como demandantes de emprego nas oficinas do INEM. Transcorrido este prazo dun mes, no prazo de DEZ días habiles seguintes deberá presentar no Concello: ● Copia compulsada do/s contrato/s de traballo dos traballadores contratados rexistrados nas oficinas do INEM. ● Copia compulsada do documento de alta na Seguridade Social. ● Ficha de terceiros no modelo facilitado polo Concello, indicativa do número de conta bancaria para o ingreso da axuda. Logo de recibirse esta documentación, o Concello de Arzúa librará a axuda do 50% do importe concedido, quedando a cantidade restante pendente ata a xustificación total da axuda.10.–XUSTIFICACIÓN. A xustificación da axuda recibida deberá realizarse no prazo de DOUS MESES dende o remate do/s contrato/s de traballo. Para iso deberá presentar a seguinte documentación: – Solicitude subscrita polo representante legal da empresa e dirixida ó Sr. alcalde-presidente. – Declaración actualizada das axudas ou subvencións solicitadas e/ou recibidas de calquera Administración Pública. – Copia compulsada da comunicación de fin de contrato. – Copia compulsada do documento de baixa na Seguridade Social. – Copia compulsada dos boletins de cotizacións (TC1 e TC2) – Memoria das actividades obxecto de subvención. – Declaración do cumplimento da finalidade para a cal se concedeu a subvención – Certificado actualizado das altas e baixas dos traballadores contratados no ano inmediatamento anterior.11.–REINTEGRO DAS AXUDAS. Son causas de reintegro das axudas recibidas e da esixencia de intereses de demora correpondente dende o momento do pagamento da subvención ata a data na que se acorde a procedencia do reintegro, nos seguintes casos: a) Obtención da axuda falseando as condicións requeridas para iso ou ocultando aquelas que o impedisen. b) Incumprimento total ou parcial do obxetivo, da actividade ou non adopción do comportamento que fundamentan a concesión da axuda. c) Incumprimento da obriga de xustificación ou a xustificación insuficiente. d) Resistencia, excusa, obstrucción ou negativa ás actuacións de comprobación e control financiero, así como o incumprimento das obrigas contables, rexistrais ou de conservación de documento cando diso derive a imposibilidade de verificar o emprego dado ós fondos percibidos.12.–NORMATIVA DE APLICACIÓN. As concesións de axudas para o Plan de EstÍmulo e Fomento do Emprego regularase polo establecido nas presentes bases. En todo o non previsto nelas aplicarase o desposto na Lei 9/2007, de 13 de xuño, de Subvención de Galicia, e Decreto 11/2009, de 08 de xaneiro, polo que se aproba o Regulamento da Lei 9/2007, e Lei 38/2003 Xeral de Subvencións.13.–XURISDICCIÓN. A interpretación, modificación, resolución e todas as cuestións que se susciten en relación ca aplicación das presentes bases corresponde á comisión de valoración, e serán resoltas pola Alcaldía-Presidencia, a proposta da comisión de valoración. Os acordos adoptados para a súa resolución porán fin á vía administrativa, e poderán ser impugnados ante a Xurisdicción contencioso-administrativa. ANEXO I MODELO DE SOLICITUDE PARA A PARTICIPAR NO PLAN DE ESTIMULO E FOMENTO DO EMPREGO 2015 D./Dna. __________________________________________, maior de idade, con DNI n.º _________________________________, en representación da entidade _________________________________, con CIF n.º _________________________ e domicilio social en ______________________ (teléfono _____________), adicada á actividade de __________________________________, ante o Sr. alcalde-presidente do Concello de Arzúa comparece e di: a) Que coñece e acepta as bases reguladoras para a concesión de acordos ao estímulo e fomento do emprego e que van rexir o outorgamento de axudas ou subvención a empresas do Concello de Arzúa para a contratación de traballadores en situación de desemprego durante o ano 2014. b) Que desexan ser admitido/a no proceso de concesión das citadas axudas. c) Que son certos todos os datos e documentos que aporta. d) Que adxuntan á presente orixinal ou copia compulsada de: – DNI da persoa solicitante. – CIF da empresa – Escritura ou os documentos nos que conste a constitución da entidade e os estatutos polos que se rixa, debidamente inscritos no Rexidtro Mercantil ou no que corresponda. – Alta en Facenda – Certificado de atoparse ó corrente no pago das obrigas ca axencia Tributaria e Seguridade Social, así como co Concello de Arzúa (poderá autorizar ao Concello a obtelo cos anexos II e III). – Certificación de atoparse ó corrente no pago das obrigas ca Xunta de Galicia. Declaración de axudas ou subvencións solicitadas e/ou concedidas de calquera Administración Pública. – Memoria explicativa, con indicación do número de persoas a contratar, prazo de duración e tipo de xornada, categoría profesional e importe do contrato mensual, que incluirá a prorrata nas pagas extra, así como porcentaxe e cuota empresarial á Seguridade Social (anexo IV). – Certificado acreditativo das altas e baixas dos traballadores contratados no ano inmediatamento anterior, tomando como referencia a data de publicación de convocatoria destas axudas no Boletín Oficial da Provincia de Coruña. – Declaración xurada da existencia de igualdade salarial entre traballadores contratados de distinto sexo e para o mesmo traballo. Por todo o sinalado, SOLICITO se teña por presentada esta solicitude e sexa admitido/a na convocatoria de axuda para a contratación de persoal en situación de desemprego ó amparo das bases reguladoras das axudas ao Estímulo e Fomento do Emprego para o ano 2015. En Arzúa, a ___________ de ___________________de _______ Asdo.: Sr. ALCALDE-PRESIDENTE DO CONCELLO DE ARZÚA (A CORUÑA) ANEXO II AUTORIZACIÓN PARA RECABAR OS CERTIFICADOS DO CUMPRIMENTO DAS OBRIGAS TRIBUTARIAS COA AXENCIA TRIBUTARIA E COA SEGURIDADE SOCIAL DON/DONA., con D. N. I., teléfono., e domicilio na rúa., n.º., piso., C. P., provincia., en nome propio e/ou representación da empresa., con NIF., teléfono., á que representa no procedemento de concesión de axudas para o estímulo e fomento do emprego tramitado polo Concello de Arzúa cuxa convocatoria foi publicada no Boletín Oficial da Provincia de data. AUTORIZA ao Concello de Arzúa a solicitar a cesión da información por medios informáticos ou telemáticos, sobre a circunstancia de estar ou non ao corrente das súas obrigas tributarias co Estado e da Seguridade Social aos sós efectos do procedemento de concesión de axudas para o Estímulo e Fomento do emprego anteriormente indicado, de acordo co establecido na Lei orgánica 15/1999 do 13 de decembro, de protección de datos de carácter persoal, Lei do imposto sobre a renda das persoas físicas e a Lei do imposto de sociedades e outras normas tributarias e da Seguridade Social e demais disposicións de aplicación. En Arzúa, a ___________ de ___________________de _______ Asdo.: ANEXO III AUTORIZACIÓN PARA RECABAR DATOS AO CONCELLO DE ARZÚA DE ESTAR AO CORRENTE NO CUMPRIMENTO DAS SÚAS OBRIGAS TRIBUTARIAS CO CONCELLO DE ARZÚA O abaixo firmante autoriza ao Concello de Arzúa a obter da base de datos de Xestión Tributaria e de Recadación da Deputación Provincial os datos relativos ao cumprimento das súas obrigas tributarias e da súa situación de débedas con dito Concello. A presente autorización outórgase exclusivamente aos efectos de. A. DATOS DO SOLICITANTE NOME E APELIDOS/RAZÓN SOCIAL ______________________________________ NIF _________________________________________________________________ Sinatura: B. DATOS DO AUTORIZADOR (SÓ NO CASO DE QUE SEXA UNHA PERSOA XURÍDICA) NOME E APELIDOS/RAZÓN SOCIAL ______________________________________ NIF _________________, ACTÚA EN CALIDADE DE ___________________ Sinatura: En Arzúa, a ___________ de ___________________de _______ Asdo.: ANEXO IV DECLARACIÓN RESPONSABLE DON/DONA., con D. N. I., teléfono., e domicilio na rúa., n.º., piso., C. P., provincia., en nome propio e/ou representación da empresa., con NIF., teléfono. DECLARO RESPONSABLEMENTE non estar incurso nas prohibicións que para ser beneficiario de subvencións públicas establecen os artigos 13 da Lei 38/203, de 17 de novembro, xeral de subvencións; e artigo 10 da Lei 9/2007, de 13 de xuño, de subvencións de Galicia. En Arzúa, a ___________ de ___________________ de _______ Asdo.: Arzúa, 30 de marzo de 2015. Asdo.: José Luis García López Alcalde-presidente do Concello de Arzúa